O dată pe an, poți obține gratuit confirmarea că datele tale sunt sau nu prelucrate de Biroul de Credit S.A. Este necesară o cerere către Biroul de credit, datată, semnată și însoțită de copia CI și nr. de telefon. Date de contact Biroul de Credit: București, strada Sf Vineri 29, etj 4, sector 3, e-mail: situatie@birouldecredit.ro. Poți oricând să ne soliciți rectificarea, actualizarea, blocarea, ștergerea sau transformarea în date anonime a datelor a căror prelucrare nu este conformă legii. Spre exemplu, datele sunt inexacte sau incomplete. Este necesară o cerere către ING, datată, semnată și însoțită de copia CI. În cerere se vor menționa datele asupra cărora soliciți intervenția, motivul și modul de intervenție.Și această solicitare este gratuită. Te poți opune prelucrării datelor tale, oricând. Este necesară o cerere către ING, datată, semnată și însoțită de copia CI. În cerere se vor menționa datele și motivul legitim al opoziției. Ai dreptul de a nu fi supus unei decizii individuale adoptate exclusiv pe baza unei prelucrări efectuate prin mijloace automate. Te poți adresa Autorității Naționale de Supraveghere a Prelucrării Datelor cu Caracter Personal sau justiției.